An samu karuwar masu kamuwa da cutar Kyanda a duniya- WHO - Lafiya - RFI
Daga Ahmed Abba wanda aka wallafa 16-04-2019 Wanda aka canza zuwa 16-04-2019 A 17:40
Allurar riga-kafin cutar Kyanda JOE RAEDLE / GETTY IMAGES NORTH AMERICA / AFP
Hukumar Lafiya ta Majalisar Dinkin Duniya WHO, ta ce yaduwar cutar kyanda a duniya ta karu da ninki hudu a watanni uku na farkon wannan shekara, idan aka kwatanta da bara, in da ta nuna damuwa kan tasirin maganin riga-kafin cutar.
A cewar Hukumar Lafiyar, Cutar mai saurin yaduwa, ana iya kiyaye kwayoyin cutar, ta hanyar amfani da maganin allurar riga-kafi guda biyu kachal bisa al’ada, to amma sai ga shi tana taba kasashe da dama a fadin duniya, sakamakon rashi ko rashin bin ka’idojin anfani da allurar riga-kafin.
Hukumar ta ce, bazuwar cutar ta ninka har sau hudu, a watanni uku na farkon shekara, idan aka kwanta da yadda take a bara a dai-dai wannan lokaci, inda tace lamarin ya fi kamari a nahiyar Afirka, inda cutar ta ninka sau 7, nahiyar Turai ke biye mata da ninki 3, sai yankin Gabashin tekun Bahrurum da ninki daya.
A nahiyar Amurka ma cutar ta karu ta kashi 60 cikin dari, sai kuma kasashen Asia da Pacific, in da ta karu da kashi 40 cikin dari, idan aka kwatanta da bara.
Wa'adin nisan-kwana ya karu a kasashen …